Document ID: /roh_data/filtered/swiss_laws_in_ROHinterleaved.jsonl.gz/4661

This text was translated from EN into Rumantsch Grischun.

The Federal Council shall normally propose the acceptance or rejection of postulates before the start of the next session. When a committee postulate is submitted less than a month before the start of the next ordinary session, it shall submit its proposal by the start of the session following the next session. The postulate shall be accepted if either chamber approves it. The Federal Council fulfils the terms of a postulate by stating its views thereon in a separate report, or in the annual report or in a dispatch to a bill of the Federal Assembly. If a postulate is still pending after two years, the Federal Council shall report to the Federal Assembly each year on what it has done in relation thereto and on how it intends to fulfil its mandate. This report is submitted to the committees responsible. A committee or the Federal Council may request that a postulate be closed if it has been fulfilled or if continuing with the postulate cannot be justified. The chamber that has approved the postulate must consent to it being closed. Amended by No I of the FA of 3 Oct. 2008, in force since 2 March 2009  (AS 2009 725; BBl 2008 1869, 3177).

Il Cussegl federal propona d’acceptar u da refusar il postulat, e quai per regla il pli tard il cumenzament da la proxima sessiun ordinaria suenter l’inoltraziun. Sch’in postulat vegn inoltrà d’ina cumissiun damain che 1 mais avant che la proxima sessiun ordinaria cumenza, formulescha il Cussegl federal sia proposta il pli tard il cumenzament da la surproxima sessiun. Il postulat è acceptà, sch’ina chombra l’approvescha. Il Cussegl federal ademplescha in postulat, sch’el infurmescha en in rapport separà, en in rapport da gestiun u en ina missiva davart in sboz per in decret da l’Assamblea federala. Sch’in postulat è pendent per passa 2 onns, infurmescha il Cussegl federal ina giada l’onn l’Assamblea federala davart las lavurs fatgas fin ussa e davart las mesiras ch’el vul prender per ademplir l’incumbensa. Quest rapport vegn adressà a las cumissiuns cumpetentas. Sin proposta motivada dal Cussegl federal u d’ina cumissiun vegn il postulat annullà, sch’el è ademplì u na duai betg vegnir mantegnì. L’annullaziun d’in postulat sto vegnir approvada da la chombra che l’ha acceptà. Versiun tenor la cifra I da la LF dals 3 d’oct. 2008, en vigur dapi ils 2 da mars 2009 (AS 2009 725; BBl 2008 1869, 3177).